Βλαδίμηρος Γιάνκοβιτς

Ο **Βλαδίμηρος «Βλάντο» Γιάνκοβιτς** (σέρβικα: *Владимир "Владо" Јанковић*, γενν. Βελιγράδι, 3 Μαρτίου 1990) είναι Έλληνας-Σέρβος διεθνής καλαθοσφαιριστής, ο οποίος αγωνίζεται ως σμολ φόργουορντ - σούτινγκ γκαρντ για το Περιστέρι.

## Σταδιοδρομία σε συλλόγους
Γεννήθηκε το 1990 στο Βελιγράδι, γιος του Μπόμπαν Γιάνκοβιτς και της Ντραγάνα Μπελόγιεβιτς. Ήταν μέλος των μικρών ομάδων του Πανιωνίου μέχρι το καλοκαίρι του 2007, όπου σε ηλικία 17 ετών, ξεκίνησε την επαγγελματική του σταδιοδρομία με την αντρική ομάδα του Πανιωνίου. Τη σεζόν 2008-2009 εγκαταστάθηκε στην πατρίδα του για λογαριασμό της Μέγκα Βιζούρα. Το καλοκαίρι του 2009, επέστρεψε στη Νέα Σμύρνη, υπογράφοντας τετραετές συμβόλαιο συνεργασίας με τον Πανιώνιο. Σε αυτά τα τέσσερα χρόνια είχε σταθερή και συνεχή βελτίωση με αποκορύφωμα τη σεζόν 2012-2013, που ήταν μαζί με τον Νίκο Παππά οι κορυφαίοι παίκτες της ομάδας, μπαίνοντας στην καλύτερη πεντάδα του πρωταθλήματος. Με τη λήξη του συμβολαίου του αποχώρησε από τον Πανιώνιο, για να μεταγραφεί στον Παναθηναϊκό το καλοκαίρι του 2013.
μικρογραφία|190x190px|Ο Γιάνκοβιτς το 2014 με τον Παναθηναϊκό|αριστερά 

Στις 20 Ιουνίου 2013, υπέγραψε τριετές συμβόλαιο με τον Παναθηναϊκό, με τον οποίο κατέκτησε ένα Πρωτάθλημα και τρία Κύπελλα Ελλάδος. Το καλοκαίρι του 2016, ύστερα μετά από τρία χρόνια στον Παναθηναϊκό, αποχώρησε από την ομάδα ευχαριστώντας τον σύλλογο και υπέγραψε συμβόλαιο ενός έτους με την ισπανική Βαλένθια. Στις 31 Οκτωβρίου 2016, επέστρεψε στο ελληνικό πρωτάθλημα ως δανεικός στον Άρη ως το τέλος της αγωνιστικής περιόδου. Το καλοκαίρι του 2017, έλυσε τη συνεργασία του με την πρωταθλήτρια Βαλένθια και υπέγραψε στην ισπανική ΜΚ Ανδόρα. Το καλοκαίρι μετά από μία γεμάτη σεζόν με την Ανδόρα, έμεινε ελεύθερος. Το Σεπτέμβριο του 2018, συμφώνησε με τον Χολαργό. Με τον Χολαργό έκανε μια γεμάτη χρονιά ως ο ηγέτης της ομάδας, έχοντας σε 26 αγώνες 13.5 πόντους, 5.4 ριμπάουντ, 2.7 ασίστ και 1.5 κλέψιμο.

Στις 11 Νοεμβρίου 2019, ανακοινώθηκε από την ΑΕΚ. Στις 16 Φεβρουαρίου 2020, κέρδισε το Κύπελλο Ελλάδας 2019-20, με την ΑΕΚ να κερδίζει στον τελικό τον Προμηθέα Πατρών με 61-57. Στις 3 Αυγούστου 2020, ανανέωσε το συμβόλαιό του με την ΑΕΚ για δύο χρόνια (1+1). Τη σεζόν 2020-21, είχε 5.3 πόντους και 3.4 ριμπάουντ στο Πρωτάθλημα Ελλάδας.

Στις 23 Ιουλίου 2021, συμφώνησε με την ομάδα του Π.Α.Ο.Κ, για συμβόλαιο διάρκειας ενός χρόνου. Μάλιστα βρέθηκε ξανά με τον Άρη Λυκογιάννη καθώς οι δυο τους συνεργάστηκαν στον Χολαργό. Σε 23 αγώνες, είχε 8 πόντους, 4.9 ριμπάουντ και 2.7 ασίστ, παίζοντας περίπου 25 λεπτά ανά αγώνα. 

Στις 20 Ιανουαρίου 2023, η AEK ανακοίνωσε επίσημα την επιστροφή του Γιάνκοβιτς μετά από δύο χρόνια. Στις 28 Ιανουαρίου 2023, έγινε ο 53ος παίκτης στην ιστορία του επαγγελματικού Πρωταθλήματος που έφτασε τα 300 παιχνίδια.

Στις 18 Δεκεμβρίου 2023, υπέγραψε συμβόλαιο με τον Α.Σ. Καρδίτσας. Στις 21 Ιανουαρίου 2024, στη νίκη της Καρδίτσας απέναντι στο Μαρούσι, ξεπέρασε τους 2.500 πόντους στο ελληνικό πρωτάθλημα και έγινε μόλις ο 50ός παίκτης που πετυχαίνει αυτό το επίτευγμα. Την σεζόν 2023-24 μέτρησε 10.1 πόντους, 5.7 ριμπάουντ και 2.9 ασίστ μέσο όρο σε 23 λεπτά συμμετοχής. 

Στις 4 Ιανουαρίου 2025, το Περιστέρι ανακοίνωσε την απόκτηση του Γιάνκοβιτς ως το τέλος της αγωνιστικής περιόδου 2024-25. Σε 14 αγώνες της κανονικής περιόδου και των play-in της ελληνικής λίγκας είχε 3.5 πόντους μέσο όρο, 2.7 ριμπάουντ και 1.4 ασίστ σε 12.3 λεπτά συμμετοχής. Στο Μπάσκετμπολ Τσάμπιονς Λιγκ, αγωνίστηκε σε 1 παιχνίδι όπου είχε 11 πόντους, 6 ριμπάουντ και 1 ασίστ σε 26 λεπτά συμμετοχής. Στις 15 Ιουλίου 2025, ανανέωσε το συμβόλαιό του για ακόμα μία χρονιά. 

## Εθνική Ελλάδας
Το 2008, στο Ευρωμπάσκετ U18 που διεξήχθη στην Ελλάδα και συγκεκριμένα στις πόλεις του Πύργου και της Αμαλιάδας, κέρδισε το χρυσό μετάλλιο, πραγματοποιώντας εξαιρετικές εμφανίσεις. Το 2009, στο Παγκόσμιο πρωτάθλημα νέων κατέλαβε με την Εθνική νέων την δεύτερη θέση, χάνοντας από τις ΗΠΑ με 80-88. Την ίδια χρονιά κέρδισε και το Ευρωπαϊκό πρωτάθλημα νέων που πραγματοποιήθηκε το 2009 στη Ρόδο. Το 2010, στο Ευρωπαϊκό πρωτάθλημα νέων ανέβηκε στο δεύτερο σκαλί του βάθρου με την Εθνική. Το 2014, οι εξαιρετικές του εμφανίσεις οδήγησαν τον ομοσπονδιακό τεχνικό Φώτη Κατσικάρη στην απόφαση να τον καλέσει για την προετοιμασία της Εθνικής ενόψει του Παγκοσμίου Κυπέλλου 2014, ωστόσο δεν συμπεριλήφθηκε στο τελικό ρόστερ, το οποίο ανέλαβε να εκπροσωπήσει τη χώρα στο τουρνουά.

## Τίτλοι-Διακρίσεις

### Συλλογικοί

#### [[Παναθηναϊκός (καλαθοσφαίριση ανδρών)|Παναθηναϊκός]]
*Πρωτάθλημα Ελλάδας: (2014)
* 3x Κύπελλο Ελλάδας: (2014, 2015, 2016)

#### [[Α.Ε.Κ. (καλαθοσφαίριση)|ΑΕΚ]]

* Κύπελλο Ελλάδας: (2020)

### Εθνική Ομάδα
* Χρυσό μετάλλιο στο Ευρωπαϊκό Πρωτάθλημα εφήβων το 2008
* Αργυρό μετάλλιο στο Παγκόσμιο Πρωτάθλημα Νέων το 2009
* Χρυσό μετάλλιο στο Ευρωπαϊκό Πρωτάθλημα Νέων το 2009
* Αργυρό μετάλλιο στο Ευρωπαϊκό Πρωτάθλημα Νέων το 2010

### Ατομικοί
* 3x Ελληνικό All-Star Game Νέων: (2008, 2010, 2011)
* Νικητής του διαγωνισμού τριπόντων στο ελληνικό All-Star Game νέων: (2008)
*Ελληνικό All-Star Game: (2013)
*Καλύτερη πεντάδα στο Ελληνικό Πρωτάθλημα: (2013)
*Πιο Βελτιωμένος παίκτης στο Ελληνικό πρωτάθλημα: (2013)
* Πρώτος στα ριμπάουντ το Ελληνικό Πρωτάθλημα: (2013)
*MVP της αγωνιστικής στο Μπάσκετμπολ Τσάμπιονς Λιγκ: (4η αγωνιστική 2016/17)

## Προσωπική ζωή
Τον Σεπτέμβριο του 2012, ξεκίνησε τη σχέση του με την Ελληνίδα πρώην μοντέλο Έλενα Παπαδοπούλου. Στις 21 Ιουλίου 2018, παντρεύτηκαν στην Πάρο και στις 7 Σεπτεμβρίου 2019, γεννήθηκε ο γιός τους, Μάξιμος Γιάνκοβιτς. Πατέρας του Βλαδίμηρου ήταν ο καλαθοσφαιριστής Μπόμπαν Γιάνκοβιτς.

## Παραπομπές


## Εξωτερικοί σύνδεσμοι
* 
* Η σελίδα του στον Πανιώνιο
* Το ιστολόγιο του Βλαδίμηρου Γιάνκοβιτς

Κατηγορία:Έλληνες καλαθοσφαιριστές
Κατηγορία:Σέρβοι καλαθοσφαιριστές
Κατηγορία:Έλληνες σερβικής καταγωγής
Κατηγορία:Σμολ φόργουορντ
Κατηγορία:Σούτινγκ γκαρντ
Κατηγορία:Καλαθοσφαιριστές Εθνικής Ελλάδας Κ16
Κατηγορία:Καλαθοσφαιριστές Εθνικής Ελλάδας Κ18
Κατηγορία:Καλαθοσφαιριστές Εθνικής Ελλάδας Κ19
Κατηγορία:Καλαθοσφαιριστές Εθνικής Ελλάδας
Κατηγορία:Καλαθοσφαιριστές Πανιωνίου
Κατηγορία:Καλαθοσφαιριστές Παναθηναϊκού
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Α.Ε. Χολαργού
Κατηγορία:Καλαθοσφαιριστές ΑΕΚ
Κατηγορία:Καλαθοσφαιριστές ΠΑΟΚ
Κατηγορία:Καλαθοσφαιριστές Περιστερίου
Κατηγορία:Καλαθοσφαιριστές Α1 Εθνικής Ελλάδας
Κατηγορία:Καλαθοσφαιριστές ελληνικών συλλόγων
Κατηγορία:Έλληνες καλαθοσφαιριστές στο εξωτερικό
Κατηγορία:Καλαθοσφαιριστές Μέγκα Βιζούρα
Κατηγορία:Καλαθοσφαιριστές Αδριατικής Λίγκας
Κατηγορία:Καλαθοσφαιριστές σερβικών συλλόγων
Κατηγορία:Καλαθοσφαιριστές Βαλένθια
Κατηγορία:Καλαθοσφαιριστές ΜΚ Ανδόρα
Κατηγορία:Καλαθοσφαιριστές Πρωταθλήματος Ισπανίας
Κατηγορία:Καλαθοσφαιριστές ισπανικών συλλόγων